open-index/open-wikipedia-markdown huggingface dataset:
Donnie Van Zant

**Donnie Van Zant** (s. 11. kesäkuuta 1952 Jacksonville, Florida, USA) on yhdysvaltalainen rocklaulaja ja -kitaristi. Hän on Lynyrd Skynyrd -yhtyeen edesmenneen laulajan Ronnie Van Zantin pikkuveli ja nykyisen laulajan Johnny Van Zantin isoveli.

Van Zant perusti oman yhtyeensä .38 Specialin vuonna 1975. Yhtye oli erityisen suosittu 1980-luvulla.

Donnie Van Zant on myös julkaissut duettolevyjä veljensä Johnnyn kanssa. Brother To Brother (1998), Van Zant II (2001), Get Right With The Man (2005), My Kind of Country (2007).
Täplätupsukas

**Täplätupsukas**, aikaisemmalta nimeltään tupsutoukkakehrääjä, (*Orgyia antiqua*) on villakkaisiin kuuluva, alun perin Euroopasta kotoisin oleva yökkösmäisiin kuuluva perhoslaji. Ihmisen toimien seurauksena laji on levinnyt muun muassa Kanadaan.

## Koko ja ulkonäkö

Aikuisena perhosena täplätupsukkaan sukupuolet ovat erinäköiset. Koiraan siipiväli on noin 25&ndash;35&nbsp;mm. Koiraan siivet ovat väriltään kellertävän ruskeat ja niissä on selvärajainen valkea täplä. Etusiiven poikki kulkevat sisempi ja ulompi poikkiviiru ovat muuta siipeä tummemman ruskeat. Takasiivet ovat tasaisen ruskeat. Koiraan tuntosarvet ovat kookkaat ja tuuhean kaksoiskampamaiset. Naaras on miltei täysin siivetön, noin 20&nbsp;mm pitkä ja muistuttaa harmaan karvan peittämää pussia.

Toukka, joka lienee lajin yleisimmin luonnossa vastaantuleva elämänvaihe, on musta ja sen pinnassa on keltareunaisia, punaisia nystyjä. Lisäksi toukan etupäässä on kaksi pitkää, mustaa, eteenpäin suuntautunutta karvatupsua ja selkäpuolella neljä kirkkaankeltaista, pensselimäistä karvatupsua. Toukasta sojottavat karvatupsut varoittavat lintuja sen syömäkelvottomuudesta. Täysikasvuinen toukka on 25&ndash;38&nbsp;mm pitkä.

## Levinneisyys ja lentoaika
Holarktinen laji, joka esiintyy laajalti Euroopassa ja on levinnyt myös muualle. Suomessa lajia tavataan erittäin yleisesti koko maassa ainakin keskiseen Lappiin saakka. Lentoaika Suomessa on yleensä kesäkuusta elokuun loppuun.

## Elinympäristö ja elintavat

Yöperhosmaisesta ulkoasustaan huolimatta koiraat lentävät päivisin ja pääasiassa aurinkoisina päivinä. Ne lentävät nopeasti 2&ndash;3 metrin korkeudella maanpinnasta ja voivat harvakseltaan kerääntyä öisin valonlähteiden ympärille.

Naaras ei sen sijaan liiku. Kotelovaiheen päätyttyä aikuistunut naaras kiipeää kotelokoppansa päälle ja houkuttelee koiraita luokseen tuottamillaan feromoneilla. Parittelun jälkeen naaras munii 200&ndash;300 munaa kotelolle ja sen viereen. Munimisen päätyttyä naaras kuolee. Munat talvehtivat. Keväällä, heti kuoriuduttuaan täplätupsukkaan toukat kiipeävät ylöspäin, tuottavat pitkän silkkirihman, johon tuuli tarttuu ja levittäytyvät ympäristöönsä tuulen mukana. Toukat elävät yksin ja koteloituvat harmaan kotelokopan sisään kasvien varsille.

## Ravintokasvi
Toukalle kelpaavat useiden eri kasvilajien lehdet, mikä onkin eduksi uusien elinalueiden valloittamiselle.

## Lähteet

## Aiheesta muualla
* Suomen perhostutkijain seura: täplätupsukas 
* Suomen perhostutkijain seura: villakkaiden määritys 
* Suomen Perhoset: Täplätupsukas
* Bestimmungshilfe des Lepiforums 
* Moths and Butterflies of Europe and North Africa 
* Vlindernet
Matt Prokop

**Matthew "Matt" Prokop** (s. 29. heinäkuuta 1990) on yhdysvaltalainen näyttelijä. Prokopin tunnetuin rooli on Jimmy Zara *[[High School Musical 3: Senior Year]]* -elokuvassa (2008). Hän on näytellyt myös *Nörtti Uljas* (*Geek Charming*) -elokuvassa vuonna 2011 ja sivuroolissa Disney Channelin televisiosarjassa *[[Hannah Montana]]* vuonna 2007.

Matt Prokop seurusteli vuosina 2010–2014 Sarah Hylandin kanssa. Loppuvuodesta 2014 oikeus määräsi Prokopille lähestymiskiellon Hylandin kerrottua kokeneensa uhkailua ja häirintää. Tammikuussa 2026 uutisoitiin Prokopin pidätyksestä, jotka koskivat mm. väkivaltaista käytöstä ja virkavallan välttelemistä.

## Lähteet

## Aiheesta muualla
*
Uwe Rapolder

**Uwe Rapolder** (s. 29. toukokuuta 1958) on saksalainen jalkapallovalmentaja ja entinen keskikenttäpelaaja. 

## Ura pelaajana

Rapolder aloitti aktiiviuransa 1977 VfR Heilbronnissa, josta siirtyi seuraavana vuonna Belgiaan pelaten KFC Winterschlagissa ja Liersessä. 1981 hän siirtyi sveitsiläisseura FC Winterthuriin, jonka kanssa hän nousi debyyttikaudellaan Sveitsin pääsarjaan. Hän jätti Winterthurin 1984 ja palasi kotimaahansa pelaten Tennis Borussia Berliinissä ja SC Freiburgissa. 1987 hän palasi Sveitsiin, jossa edusti FC Martigny Sporta ja BSC Young Boysia. Hän lopetti aktiiviuransa vuonna 1991.

## Ura valmentajana

Rapolder aloitti valmennusuransa heinäkuussa 1993 sveitsiläisen FC St.Gallenin päävalmentajana.Hän toimi seuran päävalmentajana kolme vuotta, kunnes sai huhtikuussa 1996 potkut tehtävistään. Maaliskuussa 1997 Rapolder debytoi valmentajana Saksassa, kun hän siirtyi SV Waldhof Mannheimin peräsimeen. Rapolderin johdolla seura sijoittui parhaimmillaan 2. Bundesliigassa neljänneksi kaudella 2000/01. Rapolder jätti seuran marraskuussa 2001 ja siirtyi Rot-Weiß Ahlenin peräsimeen. Vuotta myöhemmin hän sai potkut seurasta.

Maaliskuussa 2004 Rapolder palasi valmennustehtäviin siirtyen 2. Bundesliigassa pelanneen DSC Arminia Bielefeldin päävalmentajaksi. Rapolderin johdolla Arminia nousi kauden päätteeksi Bundesliigaan. Rapolderin johdolla Arminia säilytti kaudella 2004/05 sarjapaikkansa ja oli liigassa 13:s. Rapolder sai kuitenkin potkut kauden lopulla toukokuussa 2005.

Heinäkuussa 2005 Rapolder siirtyi 1. FC Kölnin peräsimeen. Pesti *Kilipukeissa* ei ollut järin menestyksekäs ja kehnon syyskauden jälkeen Rapolder sai joulukuussa 2005 potkut tehtävistään.

Huhtikuussa 2007 Rapolder palasi valmentajaksi tehtyään sopimuksen TuS Koblenzin kanssa. Hänen johdollaan seura säilytti paikkansa 2.Bundesliigassa ja oli kauden päätteeksi 12:s. Ensimmäisellä kokonaisella kaudellaan Koblenz oli jälleen sarjan keskikastissa sijoittuen lopulta sijalle 10. Koblenzilta vähennettiin kuusi pistettä pelaajien lisensseihin liittyneiden epäselvyyksien vuoksi. 

Kausi 2008/09 ei ole alkanut Koblenzilta ruusuisesti. Kahdeksannella kierroksella Rapolder kärsi valmennusuransa suurimman tappion, kun FC Hansa Rostock möyhensi Koblenzin 9–0.  Lopulta seura oli 14:s. Mollivoittoiset otteet jatkuivat myös kaudella 2009/10 ja lopulta 0–3 tappio 1. FC Kaiserslauternille oli liikaa ja Rapolder sai potkut joulukuun puolivälissä 2009. 

Marraskuun lopulla 2010 Rapolder palasi valmennustehtäviin 2. Bundesliigassa pelaavan Karlsruher SC:n päävalmentajana.  Rapolder ei kuitenkaan saanut odotusten mukaisesti KSC:n peliä parantumaan, vaan seura jäi edelleen taistelemaan sarjan häntäpään sijoituksista. Lopulta Rapolder sai potkut maaliskuun 2011 alussa KSC:n majaillessa sijalla 16. 

Lokakuussa 2014 Rapolder palasi valmentajaksi Regionalliga-seura SG Sonnenhof Großaspachin päävalmentajana. Hän sai kuitenkin potkut jo helmikuussa 2015.

## Lähteet
* Wetlfussball.de

### Viitteet
Juhani Lamminmäki

**Juhani Lamminmäki** (s. 20. lokakuuta 1960 Jyväskylä) on suomalainen viulisti ja kapellimestari. Hän opiskeli viulunsoittoa Lahdessa Päijät-Hämeen konservatoriossa ja johti myös konservatorion orkesteria. Opiskeltuaan pari vuotta musiikkitiedettä yliopistossa hän jatkoi viuluopintojaan Sibelius-Akatemiassa Leena Siukonen-Penttilän ja Nachum Erlichin oppilaana, hioi kapellimestarintaitojaan Jorma Panulan luokalla 1983–1987 ja sai kapellimestaridiplomin 1987.

Lamminmäki sijoittui kolmanneksi pohjoismaisessa kapellimestarikilpailussa Tukholmassa 1987. Kilpailun jälkeen hän sai kiinnityksen Tapiola Sinfoniettan kapellimestariksi ja sen jälkeen hän oli Pori Sinfoniettan taiteellinen johtaja 1993–1998. Vierailevana kapellimestarina hän on johtanut Vantaan viihdeorkesteria, Radion sinfoniaorkesteria, Helsingin kaupunginorkesteria, Pietarin kaupunginorkesteria ja Malmön sinfoniaorkesteria. Hän on johtanut myös Finlandia Sinfoniettaa ja Soli Deo Gloria -kamariorkesteria.

Oopperakapellimestarina Lamminmäki on toiminut Suomen Kansallisoopperassa, Malmön musiikkiteatterissa sekä Lahden, Porin ja Vaasan oopperoissa. Pätevänä suurten kuoro-orkesteriteosten johtajana Lamminmäki on saavuttanut mainetta toimiessaan Suomen Laulun kapellimestarina vuodesta 1990, ja vuodet 1992–1998 hän oli kuoron taiteellinen johtaja. Lamminmäki on toiminut vuodesta 2011 Lohtajan kirkkomusiikkijuhlien taiteellisena johtajana. Lamminmäki on tehnyt useita levytyksiä Finlandia-levymerkille Tapiola Sinfoniettan kanssa.

## Lähteet
* http://www.solideogloria.fi/johtaja.html 

### Viitteet
Hovineuvos

**Hovineuvos** ( < ) oli alkuaan saksalainen arvonimi, jota käyttivät hovineuvoston eli korkeimman kollegiaalisen keskusviraston jäsenet. Hovineuvos-nimitystä käytettiin myös pelkkänä arvonimenä. Ruotsissa arvonimen ottivat käyttöön 1538 Kustaa Vaasan saksalaiset neuvonantajat, joista sitä käytti ensimmäisenä Konrad von Pyhy. Arvonimi oli käytössä Vaasa-suvun hallintakauden ajan, kunnes 1700-luvulla se vähitellen jäi Ruotsissa pois käytöstä. Kustaa II Aadolfin aikana arvonimi annettiin ulkomaisissa hoveissa toimineille lähettiläille. Hovineuvos on ollut arvonimenä myös Venäjän keisarikunnassa ja Suomen suuriruhtinaskunnassa.

## Katso myös
* Hovineuvos (Venäjä)

## Lähteet
* *Uusi tietosanakirja.* Tietosanakirja Oy 1961.
* *Otavan iso tietosanakirja.* Otava 1962.
Kuntarahoitus

**Kuntarahoitus** () on Suomen kuntasektorin, Kevan ja Suomen valtion omistama luottolaitos, jonka liikeideana on turvata asiakaskuntansa rahoituksen saatavuus kaikissa markkinatilanteissa kilpailukykyisesti. Kuntarahoitus-konsernin emoyhtiö on **Kuntarahoitus Oyj**.

Yhtiön asiakkaita ovat Suomen kunnat, kuntayhtymät, kuntien määräysvallassa olevat yhtiöt, hyvinvointialueet sekä valtion tukemaa asuntotuotantoa harjoittavat ja Varken hyväksymät yleishyödylliset asuntoyhtiöt. Yhtiöllä on 284 osakasta.

Kuntarahoitus hankkii kuntasektorille lainaamansa varat pääosin kansainvälisiltä pääomamarkkinoilta eri puolilta maailmaa. Yhtiön antolainauksen edullinen hintataso perustuu sen pitkäaikaiselle varainhankinnalle myönnetyille luottoluokituksille, jotka ovat samat kuin Suomen valtiolla eli Moody'sin Aa1 (vakaat näkymät) ja Standard & Poor'sin AA+ (vakaat näkymät).

Yhtiön asiakkaat käyttävät Kuntarahoituksen rahoitusta erilaisiin sosiaalisiin ja yleishyödyllisiin kohteisiin, kuten terveyskeskusten, sairaaloiden, koulujen, päiväkotien, hoiva- ja vanhainkotien sekä kunnallisen infrastruktuurin rakentamiseen. Yhtiön myöntämä asuntorahoitus kohdentuu valtion tukemaan, yleishyödylliseen ja kohtuuhintaiseen vuokra-asuntotuotantoon sekä erityisryhmille rakennettaviin asuntoihin. Erityisryhmiä ovat muun muassa opiskelijat, vammaiset ihmiset ja tuettua asumista tarvitsevat ryhmät.

Yhtiön varainhankinta toteutetaan Kuntien takauskeskuksen takauksella. 

Nykyinen Kuntarahoitus Oyj aloitti toimintansa vuonna 2001, kun sen edeltäjät ns. vanha Kuntarahoitus Oy ja Kuntien Asuntoluotto Oyj yhdistettiin uudeksi yhtiöksi. Vanha Kuntarahoitus Oy aloitti varsinaisen toimintansa vuonna 1990. Yhtiö toimii Helsingin Kampissa Graniittitalossa osoitteessa Jaakonkatu 3 A, 00100 Helsinki.

## Lähteet

## Aiheesta muualla
*Kuntarahoitus
*https://kuntientakauskeskus.fi/tietoa/kuntien-yhteisen-varainhankinnan-historiaa/
Satan

**Satan** on brittiläinen NWOBHM-yhtye. Nimi on harhaanjohtava, sillä yhtye ei soita black metallia. Sen tyyli on lähellä Demon- ja Angel Witch -yhtyeitä.

## Diskografia
### Demot

* The First Demo (1981)
* Into the Fire (1982)
* Dirt Demo '86 (1986)

### Singlet/EP't
* Kiss of Death (single) (1982)
* Into the Future (EP) (1987)

### Pitkäsoitot
* Court in the Act (1983)
* Suspended Sentence (1987)
* Life Sentence (2013)
* Atom by Atom (2015)
* Cruel Magic (2018)
* Earth Infernal (2022)
* *Songs in Crimson* (2024)

### Livet
* Live in the Act (2004)

## Lähteet

## Aiheesta muualla

http://www.metal-archives.com/band.php?id=774
Heather McCartney

**Heather Louise McCartney** (alk. **Heather Louise See**, s. 31. joulukuuta 1962 Tucson, Arizona, Yhdysvallat) on yhdysvaltalaissyntyinen taiteilija, joka on Paul McCartneyn adoptiotytär. Hänen biologiset vanhempansa ovat geologi Joseph Melville See Jr. ja sittemmin Paul McCartneyn kanssa avioitunut Linda McCartney. Valokuvaaja Mary McCartney ja muotisuunnittelija Stella McCartney ovat Heather McCartneyn pikkusisarpuolia Linda ja Paul McCartneyn liitosta. Heather McCartney ei ole naimisissa, eikä hänellä ole lapsia.

## Aiheesta muualla
*
Shompenit

**Shompenit** ovat Nikobaareilla Great Nicobarin saaren eteläkärjessä asuva alkuperäiskansa. Yhdessä neljän muun heimon kanssa shompenit ovat saaneet "Primitive Tribal Group (PTG)" -luokituksen (primitiivinen heimoryhmä). Toisin kuin muut Andamaanien ja Nikobaarien alkuperäisheimot shompenit eivät ole negritoja vaan mongolidejä. Vuoden 2001 väestönlaskennassa shompenien lukumääräksi saatiin 398.

Shompenit ovat ainakin kahden tutkimuksen mukaan itsenäisiä Kaakkois-Aasian mesoliittisen kauden metsästäjä-keräilijöiden jälkeläisiä. Shompenit puhuvat ainakin kahta luultavasti isolaattikieltä, jotka ilmeisesti eivät ole sukua nikobaarikielille eivätkä ehkä edes toisilleen.

Shompenit elättävät itsensä metsästäjä-keräilijöinä kuten jarawat, mutta kasvattavat myös erilaisia kasveja kuten kairapalmuja, sitruunoita ja taaroja. Shompenit yhdessä saaren pohjoisosaa asuttaneiden nikobaarien kanssa elivät omaa elämäänsä eristyksissä muusta maailmasta aina 1960-luvun lopulle asti, jolloin sadat mantereelta muuttaneet uudisasukkaat alkoivat asuttaa saaren kaakkoisosaa. Lisää vahinkoa aiheutti saaren itä-länsi-suunnassa rakennettu tie (43 km), joka kulki halki shompenien asuinalueen. Tämä tehtiin huolimatta siitä, että alue oli ollut suojeltuna heimoreservaattina jo vuodesta 1956.

26. joulukuuta 2004 tsunami tappoi yhdeksän shompen-heimon jäsentä.

## Lähteet

## Aiheesta muualla

* Kuvagalleria shompeneista
Luettelo kansainvälisten järjestöjen virallisista kielistä

Tämä on **luettelo kansainvälisten järjestöjen virallisista kielistä.** Monilla kansainvälisillä järjestöillä on työkieli/työkielet, joita käytetään kokouksissa ja järjestön toiminnassa. 

## Kansainväliset

## Alueelliset

## Lähteet
Ginny McSwain

**Virginia "Ginny" McSwain** on yhdysvaltalainen Daytime Emmylla palkittu ääniohjaaja ja entinen ääninäyttelijä.

## Ura
Valmistuttuaan Stephens Collegesta teatterin ja taiteen tutkinnolla McSwain muutti Los Angelesiin vuonna 1974, jossa hän sattumalta sai töitä Hanna-Barberalta esiteltyään taideteoksiaan.

Aluksi McSwaine aloitteli uraansa ääninäyttelijänä 1970-luvun lopulla tehden pieniä rooleja animaatioihin, kuten Scooby Goes Hollywood. Sittemmin hän jätti ääniroolit ja siirtyi 1980-luvun alussa nauhoittavan ohjaajan avustajaksi, kunnes vuodesta 1984 McSwain on työskennellyt pääsääntöisesti ääniohjaajana. Kenties parhaiten hänet muistetaan 1980-luvun lopulla ollessaan ääniohjaajana ja pääroolissa animaatiosarjassa Pikku ponit, sekä Lois Lanen roolista 1980-luvun Teräsmies animaatiosarjassa.

## Lähteet

## Aiheesta muualla
* 
* Ginny McSwain Voice Chasersissa
Annettu

**Annettu** (, mon. *data*) tarkoittaa laajassa mielessä mitä tahansa ajattelun lähtökohtaa. Eri filosofit ovat olleet eri mieltä siitä, onko mikään annettua ja jos on, niin mikä. Joidenkin mukaan ihmisen ymmärrys muokkaa kaikkea siihen sijoittuvaa, eikä mikään ole tämän vuoksi annettua. Jotkut puolestaan ovat katsoneet, että annettuja olisivat esimerkiksi logiikan lait, todellisuuden metafyysisen rakenteen perusteet tai aistinsisällöt (*sense datum*, ”aisteille annettu”).

## Lähteet
Theodor Lindh

**Anders Theodor Lindh** (13. tammikuuta 1833 Porvoo – 21. heinäkuuta 1904 Porvoo) oli suomalainen oikeusneuvos- ja valtiopäivämies ja ruotsiksi kirjoittanut runoilija.

## Henkilöhistoria
Lindhin vanhemmat olivat Porvoon tuomiorovasti Daniel Lindh ja Anne Charlotte Boije. Hän kävi Porvoon lukiota, pääsi ylioppilaaksi 1851 ja valmistui filosofian kandidaatiksi 1856 ja maisteriksi 1857. Lindh opiskeli 1857–1858 Tukholman metsäinstituutissa ja hän suoritti metsänhoitajatutkinnon 1859. Vuodesta 1866 alkaen Lindh opiskeli oikeustiedettä ja valmistui molempien oikeuksien kandidaatiksi 1871. 

Lindh toimi maanmittauksen ja metsänhoitolaitoksen ylihallituksen väliaikaisena sihteerinä 1859–1862, väliaikaisena tuomarina Pyhtäällä ja Kymissä 1873–1874 sekä oikeusraatimiehenä Porvoossa 1874–1904. Lindh edusti Porvoota porvarissäädyssä valtiopäivillä 1891 ja 1894.

Lindhin tuotanto koostuu runoista ja kahdesta näytelmästä. Hän kirjoitti myös ruotsinkieliset sanat Henrik Boreniuksen säveltämään *[[Uusmaalaisten marssi]]in* (*Nylänningarnas marsch*) ja käänsi ruotsiksi lordi Byronin runoja (*Hebreiska melodier af lord Byron*, 1862). Lindhin ruotsinnoksena ilmestyi myös Suomen tiettävästi ensimmäinen laaja valikoima Sándor Petőfin runoja (15 runoa), ilmeisesti saksannoksista käännettyinä, aikakauslehdessä *Från nära och fjerran* 1860.

## Teoksia
* *Dikter*.  Sederholm, Helsingfors 1862
* *Konung Birger och hans bröder : sorgespel i fem akter*. Söderström, Borgå 1864
* *Maria af Skottland : sorgespel i 5 akter*. Söderström, Borgå 1865
* *Kalevala-sånger, af Th. Lindh; satta för bas- eller alt-röst med piano af G. Linsén*. Söderström, Borgå 1886
* *Gå vi framåt eller tillbaka? : ett uttalande i språkfrågan*. Beijer, Helsingfors 1889

## Lähteet

* Suomen kirjailijat -tietokanta 
* Wikiaineisto: Kuka kukin oli 1961.
* 
* Project Runeberg: Nordisk Familjebok. 

### Viitteet
Kemppinen

**Kemppinen** on suomenkielinen sukunimi. Tunnettuja suomalaisia nimenkantajia ovat:

* Iivar Kemppinen (1908–1978), opettaja ja tutkija, joka sai professorin arvonimen
* Jani Kemppinen (s. 1974), muusikko
* Jonne Kemppinen (s. 1981), jalkapalloilija
* Jukka Kemppinen (s. 1944), oikeustieteilijä, kirjailija ja suomentaja, Kullervo Kemppisen poika
* Jukka Kemppinen (s. 1956), keskimatkojen juoksija
* Kullervo Kemppinen (1921–2012), laamannin arvinimen saanut asianajaja ja kirjailija
* Lotta Kemppinen (s. 1998), pikajuoksija
* Pertti Kemppinen, Tanoke-taitokoulun perustaja
* Petri Kemppinen (s. 1963), elokuva- ja televisiotuottaja, -käsikirjoittaja ja -kriitikko
* Reijo Kemppinen (s. 1957), toimittaja, Euroopan unionin virkamies
* Riku Kemppinen (s. 1972), näyttelijä.

Nimen muita käyttöyhteyksiä ovat:
* Borenius & Kemppinen, vuonna 1911 perustettu suomalainen asianajotoimisto.
Verenpainelääke

**Verenpainelääkkeet** ovat lääkkeitä, joita käytetään verenpainetaudin eli koholla olevan verenpaineen hoitoon. 

Tällä hetkellä verenpainetaudin hoidon tavoite on alentaa verenpaine tasolle alle 140/85 mmHg. On osoitettu, että lääkkeitä käyttämällä systolisen eli yläpaineen laskeminen 10 mmHg:lla ja diastolisen eli alapaineen 5 mmHg:lla vähentää aivohalvauksia 30–40 % ja vakavia sepelvaltimotautitapahtumia 16 %, iäkkäillä ja keski-ikäisillä suhteellisesti yhtä paljon. Verenpainetaudin ensisijaishoitona ovat kuitenkin elämäntapamuutokset, kuten ruokavalion muuttaminen terveellisemmäksi, painon pudottaminen, liikunnan lisääminen ja tupakoinnin lopettaminen.

## Ryhmät

Verenpainelääkkeet jaotellaan muun muassa seuraaviin ryhmiin (alla on myös luetteloitu joitain esimerkkejä kustakin ryhmästä):

*Adrenoreseptorien toimintaan vaikuttavat lääkkeet
**Beetasalpaajat
***Asebutololi
***Atenololi
***Beetaksololi
***Bisoprololi
***Metoprololi
***Nebivololi
***Pindololi
***Propranololi
***Seliprololi
***Sotaloli
**Alfasalpaajat
***Fentolamiini
***Pratsosiini
**Yhdistetty beeta- ja alfasalpaus
***Labetaloli
***Karvediloli
**Muut
***Klonidiini
***Moksodiniini

*Diureetit
**Hydroklooritiatsidi
**Indapamidi
**Furosemidi
**Spironolaktoni

*Kalsiumkanavan salpaajat
**Amlodipiini
**Felodipiini
**Isradipiini
**Nisoldipiini
**Nilvadipiini
**Lerkanidipiini

*ACE-estäjät
**Enalapriili
**Lisinopriili
**Perindopriili
**Kinapriili
**Ramipriili

*Angiotensiinireseptorin salpaajat eli ATR-salpaajat 
**Eprosartaani
**Irbesartaani
**Kandesartaani
**Losartaani
**Olmesartaani
**Telmisartaani
**Valsartaani

## Lähteet

## Aiheesta muualla

* Verenpainelääkkeet - Terveyskirjasto.fi
*Silja Majahalme: Verenpainelääkkeet, 16.6.2014
Muuttohaluton poikamies

**Muuttohaluton poikamies** () on yhdysvaltalainen romanttinen komediaelokuva vuodelta 2006.

## Juoni

Elokuva kertoo kolmekymppisestä naistenkaatajasta, Trippistä (Matthew McConaughey), joka asuu vielä vanhempiensa (Kathy Bates ja Terry Bradshaw) luona. Vanhemmat haluavat poikansa muuttavan pois kotoa, millä keinolla hyvänsä. Niinpä he palkkaavat alaan erikoistuneen naisen, Paulan (Sarah Jessica Parker), hoitamaan homman. Tarkoituksena on, että Tripp rakastuisi Paulaan, ja muuttaisi pois kotoa. Suunnitelma ei mene kuitenkaan toivotulla tavalla, sillä periaatteestaan huolimatta Paula rakastuu Trippiin.

## Pääosissa

## Lähteet

## Aiheesta muualla
* Virallinen kotisivu  
* Leffatykin arvostelu elokuvasta
Thibron (Kyrenaika)

**Thibron** (, 300-luku eaa.) oli antiikin kreikkalainen spartalainen sotilas, joka palveli aluksi Aleksanteri Suurta ja Harpalosta. Näiden kuoleman jälkeen hän johti palkkasotilaita Kyrenaikassa.

Thibron kuului Harpaloksen lähipiiriin ja hän pakeni tämän kanssa Ateenaan vuonna 324 eaa. Myöhemmin Harpalos ja Thibron pakenivat Kreetalla sijainneeseen Kydoniaan, jossa Thibron joko murhasi tai antoi murhata Harpaloksen. Thibron otti Harpaloksen komennossa olleet noin – palkkasotilasta omaan johtoonsa. 

Pian Aleksanteri Suuren kuoleman jälkeen eräät kaupungeistaan karkotetut kyreneläiset ja barkelaiset pyysivät Thibronia hyökkäämään Kyrenaikaan, joka tuolloin oli Makedonian vallan ulkopuolella. Thibron piiritti Kyrenen satamaa ja sai kiristettyä sen asukkailta 500 talenttia hopeaa ja puolet heidän sotavaunuistaan. Thibronin sotapäällikkö, kreetalainen Mnasikles, suuttui kuitenkin Thibronille kun sotasaalista alettiin jakaa. Mnasikles pakeni Kyreneen ja yllytti kaupungin asukkaita jatkamaan vastarintaa. Thibron yritti tämän jälkeen hyökätä kaupunkia vastaan, mutta tuloksetta. 

Thibron lähti auttamaan Barkea, jota vastaan kyreneläiset hyökkäsivät, mutta hänen poissa ollessaan Mnasikles valtasi takaisin sataman. Thibronin laivasto joutui nyt suureen ahdinkoon, koska sillä ei ollut enää huoltomahdollisuuksia. Myöhemmin myrsky tuhosi laivaston. Thibron valtasi kuitenkin Taukheiran ja kutsui luokseen  palkkasotilasta Tainaronista. 

Thibron löikin kyreneläiset taistelussa, mutta nämä kutsuivat nyt Egyptin satraapin Ptolemaios I:n apuun. Ptolemaios lähetti Ofellaan kukistamaan Thibronia. Thibron jäi libyalaisten vangiksi, jotka luovuttivat hänet Ofellaan alaiselle Epikydeelle. Epikydes antoi taukheiralaisten kiduttaa Thibronia ennen kuin tämä lähetettiin Kyreneen, jossa hänet ristiinnaulittiin. 

## Lähteet
*
Curt John Ducasse

**Curt John Ducasse** (7. heinäkuuta 1881 Angoulême, Ranska - 3. syyskuuta 1969) oli yhdysvaltalainen ranskalaissyntyinen filosofi. Hän opetti Washingtonin yliopistossa ja Brown Universityssä.

Ducasse tunnetaan ennen kaikkea töistään mielenfilosofian ja estetiikan aloilla. Hän on vaikuttanut muun muassa Roderick Chisholmiin ja Wilfrid Sellarsiin. 

Ducasse toimi American Philosophical Associationin itäisen jaoston puheenjohtajana vuosina 1939-40.

## Teoksia

* *Philosophy as a Science* (1941)
* *Art, the Critics and You* (1944)
* *Nature, Mind, and Death* (1951)
* *A Philosophical Scrutiny of Religion* (1953)
* *A Critical Examination of the Belief in a Life after Death* (1961)
* *Truth, Knowledge, and Causation* (1968)

## Kirjallisuutta

* Hare, P. H. & Madden, Edward H.: *Causing, Perceiving and Believing: An Examination of the Philosophy of C. J. Ducasse*, 1975.

## Aiheesta muualla

* Curt J. Ducasse , from Martha Mitchell’s *Encyclopedia Brunoniana*. Brown University
Jarawat

**Jarawat** (hindiksi जारवा) ovat yksi Andamaanien saariston alkuperäisheimoista. Jarawoita asuu Etelä-Andamaanin ja Keski-Andamaanin saarilla 200&ndash;300. Tämä negriittiheimo elää metsästämällä sikoja, liskoja, kalastamalla ja keräämällä siemeniä, marjoja ja hunajaa. Jarawat ovat paimentolaisheimo, joka elää 40&ndash;50 hengen ryhmissä. Jarawat ovat olleet hyvin eristäytynyt heimo, joka on vältellyt kontakteja muiden asukkaiden kanssa. Lokakuussa 1997 ryhmä jarawoita kuitenkin vieraili ensi kertaa läheisissä kylissä ja asuinalueilla. Tämä on käynnistänyt sarjan ongelmia, muun muassa tuhkarokkoepidemian.

Jarawoiden elinalue on ollut vaarassa 1970-luvulta lähtien, jolloin Andaman Trunk Road rakennettiin heidän läntisen asuinalueensa halki. Tie tuo alueelle metsureita ja salametsästäjiä, jotka varastavat heimon riistaa ja tartuttavat heihin kulkutauteja. Myös jarawa-naisten hyväksikäytöstä on raportoitu. Tien sulkemisesta on Intian korkeimman oikeuden päätös vuodelta 2002, mutta se on pysynyt edelleen käytössä. Yhdistyneiden kansakuntien rotusyrjinnän poistamista valvova komitea vaati maaliskuun 2007 raportissaan Intiaa sulkemaan tien.

## Lähteet

## Kirjallisuutta

* *Jarawa Contact : Ours with Them, Theirs with Us*, edited by K. Mukhopadhyay , R.K. Bhattacharya and B.N. Sarkar. New Delhi, Anthropological Survey of India, 2002, xiv, 235 p. ()

## Aiheesta muualla

* The Times of India: Future of Andaman's 500 Jarawa tribals uncertain
* Report on Situation of Jarawa Tribal Minority, Andaman Islands: Recommendations For and Against Action
Chanan Colman

**Chanan Colman** (**חנן קולמן**; s. 10. maaliskuuta 1984 Gladsaxe) on tanskalais-israelilainen koripalloilija. 

Colman on pelannut Suomessa Espoon Hongan (2009–2010) lisäksi Lappeenrannan NMKY:n Korisliiga-joukkueessa kausina 2004–05 ja 2005–06 sekä osan kaudesta 2008–09. Colmanin isä on yhdysvaltalainen ja äiti israelilainen. Colman on pelannut myös Tanskan miesten maajoukkueeseessa.

## Saavutuksia
* Korisliigan SM-finaalien MVP 2006
* Suomen mestaruus 2005 ja 2006
* Suomen cup-mestaruus 2005 ja 2008

## Lähteet
* Chanan Colman  Suomen Koripalloliitto
* Mitä kuuluu Chanan Colman?  Namika Lappeenranta

### Viitteet
Sisäinen aisti

**Sisäinen aisti** on tietoteoreettinen termi, joka viittaa introspektion toimintaan. Ajatuksella sisäisestä aistista on selitetty itsetuntemusta perusteiltaan samanlaisena toimintana kuin aistihavainto. Termi esiintyy muun muassa John Lockella, René Descartesilla ja Immanuel Kantilla.

Descartesille sisäinen aisti oli lähde varmuudelle ajattelevan subjektin olemassaolosta hänen tekemässään johtopäätöksessä *[[cogito ergo sum]]*. Kant teki eron sisäisen aistin (*innere Sinn*) eli introspektion sisällön ja transsendentaalisen apperseption välille. Sisäisen aistin tekemät havainnot perustuvat psykologiaan, eikä niillä ole transsendentaalista viittauksen kohdetta. Hänen mukaansa sisäistä aistia ei voida tutkia tieteellisesti.

Nykyaikaisia versioita sisäisestä aistista löytyy muun muassa D. M. Armstrongilta ja William Lycanilta.

## Lähteet
Kuinka hukata kundi 10 päivässä

**Kuinka hukata kundi 10 päivässä** () on vuonna 2003 ensi-iltansa saanut romanttinen yhdysvaltalainen komediaelokuva, jonka on ohjannut Donald Petrie. Elokuvan pääosissa ovat Kate Hudson ja Matthew McConaughey. Elokuva perustuu samannimiseen sarjakuvakirjaan, jonka tuottajat Michele Alexander ja Jeannie Long osallistuivat myös elokuvan käsikirjoittamiseen.

## Näyttelijät

## Aiheesta muualla
* 
* 

## Lähteet
Hyasintti (kasvi)

**Hyasintti** eli **tuoksuhyasintti** (*Hyacinthus orientalis*) on parsakasvien (*Asparagaceae*) heimoon kuuluva monivuotinen sipulikasvi, jota kukkiensa vuoksi kasvatetaan koristekasvina. Kasvi on peräisin Keski- ja Etelä-Turkista.

## Ulkonäkö ja koko
Hyasintti on sipulikasvi, jonka sipulin läpimitta on 3–7 cm. Sen lehdet ovat pitkänomaiset, 18–35 cm pitkät ja 1–3 cm leveät ja pinnalta pehmeät. Sen kukintovarsi on 20–30 cm, joskus jopa 45 cm pitkä ja pystysuora, ja siinä on 2–50 violetin väristä kukkaa, joista jokaisessa on kuusi terälehteä. 

## Viljely
Hyasintilla on pitkä historia viljeltynä koristekasvina. Sitä on kasvatettu ensin Välimeren maissa, myöhemmin Ranskassa, jossa sitä on käytetty myös hajuvesien valmistukseen. Nykyisin sitä kasvatetaan eniten Alankomaissa.

Hyasintti kukkii varhain keväällä. Se kasvaa parhaiten aurinkoisessa tai puolivarjoisessa paikassa riittävän kosteassa maaperässä. Sillä on talvisin lepokausi, minkä vuoksi sitä ei voi kasvattaa tropiikissa. Hyötämällä se on mahdollista saada kukkimaan keskellä talveakin, minkä vuoksi siitä on tullut suosittu joulukukka.

Hyasinttia kasvatetaan sen kirkkaanväristen kukkien vuoksi. Siitä on olemassa yli 2 000 lajiketta, joiden kukkien väri vaihtelee. Tavallisimpia ovat violetit, mutta on myös sinisiä, valkoisia, vaaleankeltaisia ja punaisia hyasintteja. Useimmilla viljellyillä lajikkeilla on enemmän kukkia kuin kasvin villimuodoilla.

Hyasintti sisältää alkaloideja, jotka suurina määrinä ovat myrkyllisiä. Kasvin myrkyllisin osa on sen sipuli, jota ei pidä missään tapauksessa syödä. Lisäksi hyasintista haihtuvat tuoksuvat eteeriset öljyt saattavat aiheuttaa allergiaa.

## Lähteet

## Aiheesta muualla
* Kassu – Kasvien suomenkieliset nimet: (tuoksu)hyasintti (''Hyacinthus orientalis'')
* Puutarha.net: Hyasintti (''Hyacinthus orientalis'')
* Kasvihistoriaa: Joulukukkia
* Hyasintti on puutarhan yllättävä kukkija 
* Hyasintti - Kauniisti Kotimainen
* ITIS: Hyacinthus orientalis 
* United States Department of Agriculture (USDA): Hyacinthus orientalis 
* Dr. Duke's Phytochemical and Ethnobotanical Databases: Hyacinthus orientalis
Hyasintti

**Hyasintti** voi tarkoittaa seuraavia:

* Hyasintti (*Hyacinthus orientalis*), eräs koristekasvi
* Hyasintti, eräs jalokivi, keltainen zirkoni.
Michael C. Maronna

**Michael C. Maronna** (s. 8. lokakuuta 1977 Rhode Island) on yhdysvaltalainen näyttelijä. 

## Aiheesta muualla

*
Aari Surakka

**Aari Surakka** (18. joulukuuta 1909 Joensuu – 20. syyskuuta 1990 Helsinki) oli suomalainen ortodoksinen rovasti ja runoilija.

Surakan vanhemmat olivat ajuri Heikki (Feodor) Surakka ja kauppias Anna Reetta Varis. Hän valmistui 1933 Sortavalan ortodoksisesta pappisseminaarista ja toimi myöhemmin muun muassa ortodoksisen pappisseminaarin opettajana.

## Runokokoelmia
* *Nuoret runoilijat 1934*, toimittanut Mika Waltari.  WSOY 1934.  Sisältää runoja seuraavilta kirjoittajilta: Helli Hannula, Kyllikki Huhtala, Aari Surakka, Helvi Hämäläinen, Arvo Laro, Heikki Jylhä, Martti Laine, Oiva Paloheimo, Eino Kauppinen, Unto Kupiainen, Yrjö Teppo.
* *Rukouslamppu*. Otava 1943
* *Aamukanooni*.  Otava 1950.
* *Jumalan siunaus yksinäisyydessä*.   WSOY 1961
* *Yksinkertainen ilo*.   Otava 1974
* *Sielulitania*.   Otava 1979
* *Runot*. Ortodoksien kirjallisuuden julkaisuneuvosto, Pieksämäki 1986

## Muuta tuotantoa
* *Suomen ortodoksisen kirkon historiallisia vaiheita*.  Suomen kreikkalaiskatolisen kirkon suomennos- ja toimituskomitea, Sortavala 1936
* *Raamatunhistoria Suomen kreikkalaiskatolisille lapsille*.  Suomen kreikkalaiskatolinen kirkollishallitus, Kuopio 1945
* *Suomen kreikkalaiskatolinen pappisseminaari 1918-1948*, toimituskunta Mikael Kasanko, Johannes Suhola, Aari Surakka.  Kuopio 1948
* *Ortodoksinen ikoni: Viitteitä sen historialliseen, dogmaattiseen ja esteettiseen ymmärtämiseen*.  Ortodoksisten nuorten liitto, Kuopio 1950
* *Elpis : Karjalan ja koko Suomen arkkipiispan Hermanin 75-vuotispäivän ja Helsingin hiippakunnan piispan Aleksanterin 70-vuotispäivän juhlakirja*, toimituskunta: Paavo Kontkanen, Erkki Piiroinen ja Aari Surakka.  Pyhäin Sergein ja Hermanin veljeskunta, Kuopio 1953
* *Pyhiinvaeltajana Roomassa*.  Pyhäin Sergein ja Hermanin veljeskunta, Kuopio 1955
* *Patrologia : johdanto kirkon isien kirjoituksiin ja niihin sisältyvään oppiin, Rauschen-Nowackin teosta "Zarys patrologji, pisma ojców košciola o nauka w nich zafarta" noudattaen laatinut Aari Surakka*.  Suomen ortodoksinen kirkollishallitus, Kuopio 1959
* *Ortodoksinen kirkkomuseo, omistettu pyhälle Arseni Konevitsalaiselle*.  Ortodoksinen kirkkomuseo, Kuopio 1961 

## Kirjallisuutta
* Eira Hernberg: *Sinisen kirkon runoilijapappi - Aari Surakan elämästä ja tuotannosta*.   Ortokirja 1992

## Lähteet
* Suomen kirjailijat-tietokanta 
* Pohjoissavolaisen kaunokirjallisuuden bibliografia - Aari Surakka  

## Aiheesta muualla
* Aari Surakka : Konevitsan luostarin vieraana, Helsingin Sanomat Viikkoliite, 19.10.1930, nro 42, s. 3, Kansalliskirjaston digitaaliset aineistot
* Aari Surakka : Radoszowka, pieni ukrainalaiskylä, Helsingin Sanomat, 24.12.1938, nro 347, s. 27, Kansalliskirjaston digitaaliset aineistot
* Aari Surakka : " - ja löysivät lapsen, joka makasi seimessä" Legendoja eläimistä ja Jeesus-lapsesta, Ilta-Sanomat, 24.12.1938, nro 298, s. 4, Kansalliskirjaston digitaaliset aineistot
Makkola

**Makkola** on kylä Savonlinnassa, entisen Kerimäen kunnan länsiosassa. Kylään on matkaa Kerimäen kirkolta noin 21 kilometriä, Kerimäen rautatieasemalta noin 17 kilometriä ja Savonlinnan kauppatorilta noin 16 kilometriä. Myös osa Enonkosken kunnan alueesta on Makkolan kylän nimellä.

Kylän kautta kulkee Savonlinnan, Enonkosken ja Heinäveden itäosan välinen seututie 471. 

Savonlinnan lentoasemalle on etäisyyttä Makkolan kylästä noin neljä kilometriä. Lentokenttä ja -asema sijaitsevat Savonlinnan puolella.

Makkolassa on toiminut ennen kyläkauppa sekä koulu.

## Lähteet
Goljatlintuhämähäkki

**Goljatlintuhämähäkki** (*Theraphosa blondi*, aikaisempi nimi *T. leblondi*) on Etelä-Amerikan pohjoisosissa esiintyvä lintuhämähäkkilaji. Sitä pidetään Venezuelassa elävän sukulaislajinsa *[[Theraphosa apophysis]]in* ohella maailman kookkaimpana hämähäkkinä.

Goljatlintuhämähäkki on kookas, ruskea ja karvainen hämähäkki. Aikuisen yksilön raajojen kärkiväli voi olla 30 senttimetriä ja se voi painaa yli 70 grammaa. Naaraspuolinen goljatlintuhämähäkki aikuistuu 2,5&ndash;3 vuoden iässä ja elää 15&ndash;25 vuotta, kun koiraat kuolevat jo 3&ndash;6 vuoden iässä. Ravinnokseen hämähäkki käyttää selkärangattomia sekä pieniä selkärankaisia, kuten sammakoita, käärmeitä, linnunpoikasia ja hiiriä, jotka se saalistaa väijymällä. Yöaktiivisen hämähäkin näköaisti on huono ja saaliin paikantaminen tapahtuu pääasiassa maanpinnan tuntumaan viritettyjen ansalankojen avulla.

Goljatlintuhämähäkki on aggressiivinen. Uhattuna eläin tuottaa jalkojensa nivelillä ääntä ja heittää teräviä ja voimakkaasti ihoa ärsyttäviä karvoja uhkaajaa kohti. Aikuisen hämähäkin myrkkyleuat voivat olla yli kahden senttimetrin pituiset, mutta puremassa myrkky aiheuttaa ihmiselle korkeintaan lieviä oireita.

Goljatlintuhämähäkkiä pidetään myös terraarioeläimenä.

## Lähteet
*Biggest Spider GOLIATH TARANTULA  
*Goliath Bird Eating Spider 

## Aiheesta muualla
*Hoito-ohjeita terraarioon 
*Care sheet
Anttola (Savonlinna)

**Anttola** on  kylä ja taajama Savonlinnassa, joka sijaitsee Kerimäen pitäjän lounaisosassa. Kylään on matkaa Kerimäen kirkolta noin 12,4 kilometriä ja Savonlinnan kauppatorilta noin 12,2 kilometriä. Anttolan taajamassa oli vuoden 2011 lopussa 293 asukasta.

Anttolassa toimii Anttolan koulu, jossa on noin 80 oppilasta ja päiväkoti. Kylällä on myös eläinlääkäriasema ja huoltoasema. 

Juvan ja Parikkalan välisestä valtatie 14:stä erkanee Anttolassa Kiteen ja Kerimäen välinen kantatie 71. Anttolan eteläosassa kulkee Parikkalan, Savonlinnan ja Huutokosken välinen rautatie. Rataosalla sijaitsee Silvolan kylän Kerimäen rautatieasema, jolla pysähtyy Savonlinnan ja Parikkalan välisiä taajamajunia. Asemalle on Anttolan kyläkeskuksesta noin 3,5 kilometrin matka.

## Lähteet

## Aiheesta muualla
*Sääennuste: Anttola, Savonlinna (ilmatieteenlaitos.fi)

### Kirjallisuutta
*Hyvärinen, Martti ym.: *Kyläkirja : Anttola, Kerimäki, Simpala*. Kerimäki : Anttolan seudun kyläyhdistys, 1988.
Paula Holmila

**Paula Holmila**, (s. 1953 Lapua) on toiminut vuodesta 1982 asti kulttuuritoimittajana, kriitikkona, tv-toimittajana ja dokumentaristina. Hän asuu Pohjassa.. Paula Holmila toimii *[[Helsingin Sanomat|Helsingin Sanomien]]* arkkitehtuuritoimittajana ja arkkitehtuurikriitikkona.

## Työura

Ennen ryhtymistään toimittajaksi Holmila toimi Taidemaalariliiton pääsihteerinä. Hän on opiskellut muun muassa Helsingin kauppakorkeakoulussa, Helsingin yliopistossa, ulkomaalaisille tarkoitetussa Perugian yliopistossa Italiassa ja useissa musiikkioppilaitoksissa.

Taiteen keskustoimikunta myönsi hänelle kolmivuotisen arvostelija-apurahan 2010–2012.

Holmila työskenteli *[[Uusi Suomi|Uuden Suomen]]* kulttuuritoimituksessa vuosina 1985–1991 vastuualueinaan kuvataide ja arkkitehtuuri. Uuden Suomen lopettamisen jälkeen hän siirtyi Yleisradion TV1:n palvelukseen ja teki siellä muun muassa dokumentteja ja haastatteluja. Lisäksi hän on avustanut useita lehtiä.

## Televisiodokumentteja
Paula Holmilan käsikirjoittamia televisiodokumentteja ovat muun muassa:
* Arkkitehtuurisarja *Neljä rakennusta* (Poleeni, Arktikum, Eurooppalainen elokuvakoulu ja Bepop)
* *Mäntyniemi ja Pietilöiden arkkitehtuuri*
* *Kiasma, Alkulähteeltä monumentiksi*
* *Urho Kekkosen muistomerkki Helsinkiin*
* *Asuminen Suomessa*
* *Arabian arki*
* *Juhani Harri, Veistosten maa*
* *Jarmo Mäkilä*
* *Juha Leiviskä*. 
Hän on tehnyt myös Itse asiassa kuultuna -ohjelmia muun muassa Heikki Sirenistä, Hannu Salamasta, Jarl Hellemannista ja Tapani Raittilasta.

## Julkaisu

## Lähteet

## Aiheesta muualla
* Kirjoittajan blogi.
Gareth Evans

**Gareth Evans** voi viitata seuraaviin henkilöihin:

* Gareth Evans (s. 1944), australialainen poliitikko
* Gareth Evans (1946–1980), brittiläinen filosofi
* Gareth Evans (s. 1980), walesilainen elokuvaohjaaja, käsikirjoittaja, elokuvaleikkaaja ja taistelukoreografi
Rock ’n’ Roll Star

**Rock ’n’ Roll Star** on brittiläisen rock-yhtyeen Oasiksen vuoden 1994 debyyttialbumilla *[[Definitely Maybe]]lla* julkaistu kappale ja on sen ensimmäinen raita. Kappaletta ei ole varsinaisesti julkaistu singlenä, mutta Yhdysvalloissa siitä julkaistiin promo-single radioon. Kappaleesta on julkaistu musiikkivideo vuoden 1995 alussa.

Kappaleesta on liveversio kaikissa yhtyeen livejulkaisuissa.

## Kokoonpano
* Liam Gallagher – laulu
* Noel Gallagher – soolokitara, taustalaulu
* Paul Arthurs – rytmikitara
* Paul McGuigan – bassokitara
* Tony McCarroll – rummut

## Aiheesta muualla
* Discogs
* Oasis - Rock 'N' Roll Star (Official Video) YouTubessa
Tarja Jykylä

**Tarja Jykylä** (s. 23. marraskuuta 1957 Ähtäri) on suomalainen laulaja. Hänen uransa alkoi 16-vuotiaana, kun hän levytti cover-version Kisun käännöshitistä ”Tunteet” (Feelings). Pitkään hän levytti vain toisten artistien tunnetuiksi tekemiä kappaleita eri kokoelmalevyille, mutta vuonna 1984 Jori Sivonen otti Jykylän suojatikseen. Ensimmäinen single oli käännöskappale ”Kädestä päivää” (Amore amore), mutta suositummaksi osoittautui toinen single ”Natalia”, jonka Tarja esitti myös Hittimittari-ohjelmassa. Vuonna 1985 ilmestyi Sivosen tuottama discoiskelmä-albumi *Tarja Jykylä*, josta ei tullut myyntimenestystä ja se jäi Jykylän ainoaksi pitkäsoitoksi.

Tarja on elättänyt itsensä viihdealalla kuitenkin koko elämänsä ajan toimien juontajana eri tilaisuuksissa, tuote-esittelijänä, tanssiorkesterin solistina sekä stand up -koomikkona.

## Diskografia
* Tarja Jykylä (Polarvox 1985)
* On nainen kaunis ihiminen (Tyyne ja Martta) (Poptori Oy 2010)
* Ryppyrasvaa (Tyyne ja Martta) (Poptori Oy 2011)
Times New Viking

**Times New Viking** oli yhdysvaltalainen rock-yhtye. Sen kotikaupunki on Columbus, Ohio. Sen perustivat taidekoululaiset Adam Elliott, Beth Murphy, ja Jared Phillips vuonna 2005. Yhtyeen oli mukaelma Times New Roman -fontista.

## Levytykset
* *Dig Yourself* (2005)
* *Present the Paisley Reich* (2007)
* *Rip It Off* (2008)
* *Born Again Revisited* (2009)
* *Dancer Equired!* (2011)

## Lähteet
Hamer

**Hamer Guitars** on yhdysvaltalainen soitinvalmistaja. Yrityksen perusti Chicagossa vuonna 1973 Jol Dantzig yhdessä liikekumppaninsa Paul Hamerin kanssa ja yrityksellä on nykyisin tuotannossaan laaja valikoima sähkö- ja bassokitaroita.

## Aiheesta muualla
* Yrityksen verkkosivut
Arab Liberation Front

**Arab Liberation Front** (arabiaksi: جبهة التحرير العربية, jabha at-Tahrir al-Arabiya) on Palestiinan vapautusjärjestöön (PLO) kuuluva pieni poliittinen ryhmä. Poliittisesti se on sidoksissa Irakin Baath-puolueeseen, jota johti ennen Saddam Hussein. 

## Historiallinen tausta
ALF on perustettu huhtikuussa 1969 Irak Baath-puolueen etulinjaan. Kesäkuussa 1969 siitä tuli Palestiinan vapautusjärjestyksen jäsen. Sen ensimmäinen johtaja oli sen pääsihteeri Zeid Heidar. Muita johtajia ovat muun muassa Munif al-Razzaz, Abd al-Wahhab al-Kayyali ja Abd al-Rahim Ahmad. Nykyään sen pääsihteeri on Rakad Salem, joka on vankilassa Israelissa. ALF:lla on paikka PLO:n toimeenpanevassa komiteassa. 

## Ideologia
ALF on aina seurannut Irakin hallituksen politiikkaa. 1970-luvulla ALF:stä tuli "Rejectionist Front" -järjestön jäsen.
 
## Nykytilanne
ALF oli tärkein ryhmä Irakin Palestiinan väestön keskuudessa. Se on myös läsnä miehitetyillä palestiinalaisalueilla. Sen päämaja sijaitsee Ramallahin kaupungissa Länsirannalla.  

ALF julkaisee kuukausittain lehteä *Sawt al-Jamahir* ('Kansan ääni').

## Aseellinen toiminta
ALF ei ole ollut mukana aseellisissa iskuissa Israeliin 1990-luvulta lähtien, eikä sillä uskota olevan sotilaallisia voimavaroja. Sitä ei ole listattu Yhdysvaltain ulkomaalaisten terrorijärjestöjen luetteloon, eikä se ole myöskään ole YK:n tai EU:n terroristiluetteloissa.

## Aiheesta muualla
* ALF:n viralliset kotisivut
Slide Away

**Slide Away** on brittiläisen rock-yhtyeen Oasiksen debyyttialbumilla *[[Definitely Maybe]]lla* vuonna 1994 julkaistu kappale. Kappale julkaistiin myöhemmin samana vuonna *[[Whatever (Oasiksen kappale)|Whatever]]* singlen b-puolena. Myöhemmin raita on julkaistu Yhdysvalloissa vuoden 1996 singlejulkaisun *[[Champagne Supernova]]n* b-puolena. Kappale on myös julkaistu yhtyeen kokoelmalla *[[Stop the Clocks]]* (2006).

Vuoden 1995 keikkojen jälkeen kappaletta on kuultu ainoastaan kitaristi Noel Gallagherin akustisilla keikoilla. Kuitenkin 2008 *Dig Out Your Soul* -albumin kiertueella kappale on otettu mukaan. Kappale oli Rock N' Roll Starin ohella ainut kappale, joka selvisi yhtyeen debyyttialbumin ensimmäisistä studiosessioista, sillä loput kappaleet nauhoitettiin myöhemmin.

## Kappale Oasiksen julkaisuilla

*Slide Awayn studioversio on julkaistu seuraavilla Oasis-julkaisuilla*

**[[Definitely Maybe]]* (studioalbumi, 1994)
**[[Whatever (Oasiksen kappale)|Whatever]]* (single/EP, 1994)
**[[Champagne Supernova]]* (US single, 1996)
**[[Definitely Maybe - The DVD]]* (2004, DVD)
**[[Stop the Clocks]]* (best of kokoelma, 2006) 

*Slide Away muunlaisena versiona virallisilla Oasis-julkaisuilla*

**[[Live By The Sea]]* (1995, VHS/DVD) *Kappaleen liveversio*
**[[Definitely Maybe - The DVD]]* (2004, DVD) *Sisältää liveversioita kappaleesta*

## Kokoonpano
* Liam Gallagher – laulu
* Noel Gallagher – soolokitara, taustalaulu
* Paul Arthurs – rytmikitara
* Paul McGuigan – bassokitara
* Tony McCarroll – rummut
Gareth Evans (filosofi)

**Gareth Evans** (12. toukokuuta 1946 &ndash; 10. elokuuta 1980) oli brittiläinen filosofi. Hän oli erikoistunut logiikkaan, metafysiikkaan, kielifilosofiaan ja mielenfilosofiaan.

Evans opiskeli filosofiaa, politiikkaa ja taloustieteitä Oxfordin yliopistossa. Filosofiassa hänen opettajansa oli Peter Strawson. Evans työskenteli Christ Churchissä (1967-68) sekä Harvardin ja Kalifornian yliopistoissa (1968-69). Evans kuoli keuhkosyöpään 34-vuotiaana vuonna 1980.

Evans kehitti formaalia semantiikkaa luonnollisille kielille. Tätä käsitteli muun muassa yhdessä John McDowellin kanssa toimitettu teos *Truth and Meaning* (1976). Artikkelissaan ”The Causal Theory of ” (1973) hän kritisoi viittaamisen teorian joitakin puolia. Yhden sivun mittainen artikkeli ”Can There Be Vague Objects?” (1978) poiki paljon vastineita, ja sitä pidetään merkittävänä metafysiikan alalla.

## Julkaisuja

### Teoksia

* 
* 
* 

### Artikkeleita

* 
* 
* "Semantic Structure and Logical Form", teoksessa Evans & McDowell (toim.) 1976, ss. 199-222.
* 
* 
* 
* 
* "Things Without the Mind", teoksessa 
* "Understanding Demonstratives", teoksessa 

## Aiheesta muualla

* Grush, Rick: Guide to Gareth Evans's ''Varieties of Reference''
Boxström

**Boxström** on sukunimi, jota ovat käyttäneet muun muassa seuraavat henkilöt:

*Anders Boxström (1760–1849), lääkäri ja professori, suoritti 1802 Suomen ensimmäisen rokotuksen
*Anders Johan Adolf Boxström (1846–1906), eversti, tilastotieteilijä, valtioneuvos
*Bruno Boxström (1855–1921), Sortavalan seminaarin lehtori
*Frigga Maria Boxström (Honkapirtti) (1895–1957), Sortavalan, myöhemmin Itä-Suomen seminaarin lehtori, Bruno Boxströmin tytär
*Rhea Boxström (1899–1984), helsinkiläinen kulttuuri- ja seurapiiri-ihminen, Ior Bockin äiti

## Katso myös
*Bock
Neuvostoliitto yleisurheilun Euroopan-mestaruuskilpailuissa

**[[Neuvostoliitto]]** osallistui yleisurheilun ulkoratojen täyden ohjelman Euroopan-mestaruuskilpailuihin vuosina 1946–1990 ja on edelleen kisojen kaikkien aikojen menestynein maa. Yksittäisissä kisoissa se oli viisi kertaa mitalitilastossa ensimmäinen, viisi kertaa toinen ja kolmesti kolmas. Neuvostoliiton hajoamisen seurauksena syntyneistä maista Venäjä on ollut EM-kisojen menestyksekkäin maa vuosina 1994–2006.

## Neuvostoliiton EM-mitalit kisoittain

Neuvostoliitto saavutti vähintään kuusi kultamitalia kaikissa EM-kilpailuissa, joihin se osallistui. Kahden ensimmäisen vuosikymmenen aikana menestystä maalle saavuttivat erityisesti naiset. Vuonna 1946 neuvostoliittolaiset voittivat viisi kultamitalia naisten ohjelmassa olleissa yhdeksässä lajissa ja vuonna 1954 peräti kahdeksan kultaa 11 lajissa. Vielä vuosien 1958 ja 1962 kisoissa neuvostoliittolaiset voittivat puolet naisten lajeissa jaetuista 12 kultamitalista mutta Itä-Saksan naisurheilun voimistuminen muutti voimasuhteita. Neuvostoliitto pysyi jatkossa EM-kilpailujen kärkimaana enemmän miesurheilijoidensa ansiosta: vuosina 1969 ja 1971 Neuvostoliiton miehet voittivat seitsemän, vuonna 1974 kuusi ja vuonna 1986 jälleen seitsemän kultamitalia miesten lajien kokonaismäärän ollessa 24.

Yksittäisten kisojen mitalitilastoissa Neuvostoliiton edellä oli Oslon kisoissa 1946 vain Ruotsi ja Brysselissä 1950 ainoastaan Iso-Britannia. Vuodesta 1966 alkaen mitalitilaston kärkimaana oli Itä-Saksa, jonka edelle Neuvostoliitto pääsi ainoastaan Prahassa 1978 ja Stuttgartissa 1986. Budapestissa 1966 Puola, Ateenassa 1982 Länsi-Saksa sekä Splitissä 1990 Iso-Britannia jätti Neuvostoliiton mitalitilastossa kolmannelle sijalle.

## Neuvostoliiton menestyneimmät EM-kisaurheilijat

Neuvostoliiton menestynein EM-kisaurheilija on pikajuoksija Valeri Borzov, joka vuosina 1969–1974 voitti neljä henkilökohtaista kultamitalia ja saavutti kerran viestijuoksussa hopeaa. Maan ensimmäinen neljään kultamitaliin yltänyt urheilija oli pikajuoksija Maria Itkina, joka saavutti vuosina 1954–1962 kultamitaliensa lisäksi yhden pronssin. Yhdessä lajissa neljä peräkkäistä mestaruutta ovat saavuttaneet keihäänheittäjä Jānis Lūsis ja kuulantyöntäjä Nadežda Tšižova. Viisissä peräkkäisissä EM-kisoissa saman lajin mitalin on saavuttanut pituushyppääjä Igor Ter-Ovanesjan, jonka mitaleista kolme on kultaa. Kaikkiaan eniten mitaleja on pikajuoksija Jevgenia Setšenovalla, jonka kuuden mitalin kokoelmassa on kaksi kutakin väriä.

## Lähteet

*
Eddy Ottoz

**Eddy Ottoz** (s. 3. kesäkuuta 1944) on entinen italialainen yleisurheilija. Hän oli päälajissaan 110 metrin aitajuoksussa paras eurooppalainen 1960-luvun jälkipuoliskolla.

Ottoz sijoittui 110 metrin aitajuoksussa neljänneksi Tokion 1964 olympialaisissa ajalla 13,8&nbsp;s. Hänen edellään oli kaksi yhdysvaltalaista sekä Neuvostoliiton Anatoli Mihailov. Budapestin EM-kilpailuissa 1966 Ottoz voitti kultaa ajalla 13,7&nbsp;s. Méxicon 1968 olympialaisissa hän saavutti parhaana eurooppalaisena pronssia ajalla 13,4&nbsp;s. Ateenan EM-kilpailuissa 1969 hän voitti toisen ulkoratojen Euroopan-mestaruutensa ajalla 13,5&nbsp;s.

Sisäratojen EM-kilpailuissa Ottoz voitti yhteensä kolme kultamitalia vuosina 1966–1968. Dortmundissa 1966 aitamatkana oli 60 metriä ja loppuaika 7,7&nbsp;s. Prahassa 1967 hän voitti kultaa 50 metrin aidoissa ajalla 6,4&nbsp;s ja Madridissa 1968 hänen loppuaikansa 50 metrin aidoissa oli 6,52&nbsp;s.

Universiadeissa Ottoz voitti 110 metrin aitajuoksun vuonna 1965 ajalla 13,6&nbsp;s sekä vuonna 1967 ajalla 13,9&nbsp;s.

## Lähteet

* 
* 
* 
* 
*
Giovanni Cornacchia

**Giovanni Cornacchia** (18. kesäkuuta 1939 – 23. heinäkuuta 2008) oli italialainen yleisurheilija. Hänen päälajinsa oli 110 metrin aitajuoksu.

Cornacchia saavutti hopeaa 110 metrin aitajuoksussa Belgradin EM-kilpailuissa 1962 ajalla 14,0&nbsp;s. Hän hävisi Neuvostoliiton Anatoli Mihailoville 0,2 sekuntia. Tokion 1964 olympialaisissa 110 metrin aitajuoksun loppukilpailuun osallistui kolme italialaista, joista toiseksi parhaana Cornacchia sijoittui seitsemänneksi ajalla 14,1&nbsp;s. Budapestin EM-kilpailuissa 1966 Cornacchia sijoittui viidenneksi ajalla 14,2&nbsp;s ollen jälleen loppukilpailun kolmesta italialaisesta toiseksi paras.

## Lähteet
* 
*